Anexa nr. 1

**SUBSTANŢE CARE CAUZEAZĂ ALERGII**

 **SAU INTOLERANŢE**

1. Cereale care conţin gluten, şi anume: grîu (cum ar fi grîul spelt şi grîul Khorasan), secară, orz, ovăz sau hibrizi ai acestora şi produse derivate, exceptînd:

a) siropurile de glucoză obţinute din grîu, inclusiv dextroza şi produsele obţinute din acestea, în măsura în care procesul la care sînt supuse nu poate creşte nivelul de alergenicitate estimat de autoritatea competentă pentru produsul de bază din care au fost obţinute;

b) maltodextrinele obţinute din grîu şi produsele obţinute din acestea, în măsura în care procesul la care sînt supuse nu poate creşte nivelul de alergenicitate estimat de autoritatea competentă pentru produsul de bază din care au fost obţinute;

c) siropurile de glucoză obţinute din orz;

d) cerealele utilizate pentru fabricarea distilatelor sau a alcoolului etilic de origine agricolă.

2. Crustacee şi produse derivate.

3. Ouă şi produse derivate.

4. Peşte şi produse derivate, exceptînd:

a) gelatina de peşte folosită ca substanţă suport pentru preparatele de vitamine sau de carotenoide;

b) gelatina de peşte sau ihtiocolul folosit(ă) la limpezirea berii sau a vinului.

5. Arahide şi produse derivate.

6. Soia şi produse derivate, exceptînd:

a) uleiul şi grăsimea de soia rafinate complet şi produsele obţinute din acestea, în măsura în care procesul la care sînt supuse nu poate creşte nivelul de alergenicitate estimat de autoritatea competentă pentru produsul de bază din care au fost obţinute;

b) amestecurile naturale de tocoferoli (E306), tocoferolul D-alfa natural, acetatul de tocoferol D-alfa natural, succinatul de tocoferol D-alfa natural, obţinuţi din soia;

c) fitosterolii şi esterii de fitosterol derivaţi din uleiuri vegetale, obţinuţi din soia;

d) esterul de stanol vegetal fabricat din steroli de ulei vegetal obţinuţi din soia.

7. Lapte şi produse derivate (inclusiv lactoză), exceptînd:

a) zerul utilizat pentru fabricarea distilaţilor sau a alcoolului etilic de origine agricolă;

b) lactitolul.

8. Fructe cu coajă lemnoasă, adică: migdale (Amygdalus communis L.), alune de pădure (Corylus avellana), nuci (Juglans regia), nuci Caju (Anacardium occidentale), nuci Pecan (Carya illinoinensis (Wangenh.) K. Koch), nuci de Brazilia (Bertholletia excelsa), fistic (Pistacia vera), nuci de macadamia şi nuci de Queensland (Macadamia ternifolia), precum şi produse derivate, exceptînd fructele cu coajă utilizate pentru fabricarea distilatelor sau a alcoolului etilic de origine agricolă.

9. Ţelină şi produse derivate.

10. Muştar şi produse derivate.

11. Seminţe de susan şi produse derivate.

12. Dioxidul de sulf şi sulfiţii în concentraţii mai mari de 10 mg/kg sau 10 mg/litru în SO2 total trebuie calculaţi pentru produsele gata pentru consum sau reconstituite în conformitate cu instrucţiunile producătorilor.

13. Lupin şi produse derivate.

14. Moluşte şi produse derivate.